### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. január 15-i ülésének jegyzőkönyvéből*

**1. Javaslat Szombathely város területén forgalmi rend változtatással kapcsolatos**

**döntés meghozatalára**

**Előadó:** Lakézi Gábor, a Városüzemeltetési Osztály vezetője

**2/2018 (I.16.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Széchenyi I. – Szily J. u. csomópontban a Széchenyi I. utcai balra kanyarodás tilalma feloldásra kerüljön.
2. A Bizottság egyetért azzal, hogy a Szent Márton téren a Barátság utcai kerékpárút, valamint a Szent Márton utcai kerékpárút összeköttetése érdekében a gyalogos övezet jelzőtáblák helyett kerékpáros és gyalogos övezet jelzőtáblák kerüljenek elhelyezésre.
3. A Bizottság egyetért azzal, hogy a Széll K. u. 51. tömbbelsőben a garázsok előtti szakaszon várakozási korlátozás kerüljön bevezetésre.
4. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** az 1. pont vonatkozásában: 2018. január 17.

 a 2-4. pontok vonatkozásában: 2018. február 28.

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető